open-index/open-wikipedia-markdown huggingface dataset:
திருநகரி கல்யாண ரெங்கநாதர் கோயில்

**திருநகரி கல்யாண ரெங்கநாதர் கோயில்** தமிழ்நாட்டின்  <bdi>மயிலாடுதுறை</bdi> மாவட்டத்தில் திருநகரி எனும் கிராமத்தில் அமைந்த இரட்டைத் தலங்களில் ஒன்றாகும். ஆழ்வார்களால் மங்களாசாசனம் செய்யப்பட்ட வைணவக் கோயிலாகும். இக்கோயில் 108 திவ்ய தேசங்களில் ஒன்றாகும்.
கோயில் மூலவர் பெயர் வேதராஜன், தாயார் பெயர் அமிர்தவள்ளி நாச்சியார். திருநகரி தலம் திருமங்கை ஆழ்வார் பிறந்த இடமாகும். இக்கோயிலின் இராஜகோபுரம் ஏழு நிலைகளைக் கொண்டது. கோயில் உற்சவரின் பெயர் **கல்யாண ரங்கநாதர்** ஆகும். இக்கோயில் வேதராஜன் கோயில் என்றும் அழைக்கப்படுகிறது.

## திருச்சுற்று
திருச்சுற்றில் வலப்புறம் ஆண்டாள் சன்னதியும், இடப்புறம் தாயார் சன்னதியும் உள்ளன. திருச்சுற்றில் பின்புறம் யோகநரசிம்மப்பெருமாள் சன்னதி உள்ளது.

## பூஜைகள் – திருவிழாக்கள்
இக்கோயில் மூலவருக்கு நாள்தோறும் நான்கு கால பூஜையும், வைகாசி மாதத்தில் 14 நாட்கள் பிரம்மோற்சவமும் நடைபெறுகின்றன.

ஆண்டு தோறும், தை மாதம் பௌர்ணமி அன்று திருமங்கை ஆழ்வார் மங்கள சாசன உற்சவம் சிறப்பாக நடைகிறது. அவ்வமயம் திருமங்கை ஆழ்வாரின் உற்சவ சிலையைப் பல்லக்கில் ஏற்றி திருமணிமாடம் முதல் திருநகரி வரை அழைத்துச் செல்கின்றனர். 

கருட சேவை அன்று திருநகரி கோயிலைச் சுற்றியுள்ள 11 திருநாங்கூர் கோயில்களிலிருந்து, கருட உற்சவர்களை, இக்கோயிலில் எழுந்தருளச் செய்வதுடன், திருமங்கை ஆழ்வாரையும், அவர்தம் இணையரான குமுதவள்ளியையும் அம்ச வாகனத்தில் எழுந்தருளச் செய்து, திருமங்கை ஆழ்வார் பாடிய நாலாயிர திவ்யப் பிரபந்தப் பாடல்களைப் பாடுவர்.

இக்கோயிலில் தென்கலை வைணவ வழிபாடு பின்பற்றப்படுகிறது.

## வரலாறு மற்றும் இலக்கியத்தில்
இக்கோயிலை சோழர்கள் கட்டினார்கள் எனக் கருதப்படுகிறது. 16ஆம் நூற்றாண்டில் விஜய நகர பேரரசர்கள் மற்றும் தஞ்சாவூர் நாயக்கர்கள் இக்கோயில் திருப்பணி மேற்கொண்டனர்.
குலசேகர ஆழ்வார் மற்றும் திருமங்கை ஆழ்வார் ஆகியவர்களால் மங்களாசாசனம் செய்யப்பட்ட கோயில் ஆகும். 

## கட்டிடக்கலை
இரண்டு ஏக்கர் பரப்பளவில் அமைந்த இக்கோயில் திராவிடக் கட்டிடக்கலையில் கட்டப்பட்டது. கோயில் கோபுரம் ஏழு நிலைகளுடன் 125 அடி உயரம் கொண்டது. 

## படக்காட்சிகள்

File:Tirunagari kalyanarenganathar temple1.jpg|ராஜகோபுரம்
File:Tirunagari kalyanarenganathar temple4.jpg|நுழைவாயில்
File:Tirunagari kalyanarenganathar temple3.jpg|ஆண்டாள் கருவறை விமானம்
File:Thirunagari4.jpg|திருமங்கை ஆழ்வார் சன்னதி 
File:Azhwar along with Kumudhavalli Naachiyar during Mangalasasanam to 11 Emperumans infront of Manimaada Koil.jpg|மனைவி குமுதவள்ளியுடன் திருமங்கை ஆழ்வார்
File:Thirunagari2.jpg|அமிர்தவள்ளி தாயார் சன்னதி
File:Thirunagari3.jpg|மூலவர் கருவறை விமானம்


## இதனையும் காண்க
* திருவாழி-திருநகரி கோயில்கள்

## மேற்கோள்கள்

## வெளி இணைப்புகள்

பகுப்பு:108 திவ்ய தேசங்கள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
சுருள்வு அணி

கணிதத்தில் **சுருள்வு அணி** அல்லது **சுருள் அணி** (*involutory matrix*) என்பது தனக்குத்தானே நேர்மாறு அணியாக உள்ள ஒரு அணியாகும். **A**2&nbsp;=&nbsp;**I** ஆக இருந்தால், இருந்தால் மட்டுமே, **A** அணியால் பெருக்குவது ஒரு சுருள்வாக இருக்கும். ஒரு அணி மற்றும் அதன் நேர்மாறு அணி இரண்டின் பெருக்கல் முற்றொருமை அணியாக இருக்கும் என்பதால், சுருள்வு அணிகள் எல்லாம் முற்றொருமை அணியின் வர்க்கமூலங்களாக (அணிகளின் வர்க்கமூலம்) அமையும்.

## எடுத்துக்காட்டுகள்
a^2 + bc = 1  எனில், மெய்யெண்களாலான 2 × 2 அணி \begin{pmatrix}a & b \\ c & -a \end{pmatrix} ஒரு சுருள்வு அணியாக இருக்கும். 

சுருள்வு அணிகளுக்கு எடுத்துக்காட்டுகள்:
:
\begin{array}{cc}
\mathbf{I}=\begin{pmatrix}
1 & 0 & 0 \\
0 & 1 & 0 \\
0 & 0 & 1
\end{pmatrix}
; & 
\mathbf{I}^{-1}=\begin{pmatrix}
1 & 0 & 0 \\
0 & 1 & 0 \\
0 & 0 & 1
\end{pmatrix}
\\
\\
\mathbf{R}=\begin{pmatrix}
1 & 0 & 0 \\
0 & 0 & 1 \\
0 & 1 & 0
\end{pmatrix}
; &
\mathbf{R}^{-1}=\begin{pmatrix}
1 & 0 & 0 \\
0 & 0 & 1 \\
0 & 1 & 0
\end{pmatrix}
\\
\\
\mathbf{S}=\begin{pmatrix}
+1 & 0 & 0 \\
0 & -1 & 0 \\
0 & 0 & -1
\end{pmatrix}
; &
\mathbf{S}^{-1}=\begin{pmatrix}
+1 & 0 & 0 \\
0 & -1 & 0 \\
0 & 0 & -1
\end{pmatrix}
\\
\end{array}


இவற்றில்,

:**I** முற்றொருமை அணி 
:**R** -ஒரு சோடி நிரல்கள் பரிமாற்றப்பட்ட முற்றொருமை அணி

## சமச்சீர்
ஒரு சுருள்வு அணியானது சமச்சீர் அணியாகவும் இருந்தால் அவ்வணி ஒரு செங்குத்து அணியாகவும் இருக்கும். மறுதலையாக செங்குத்து அணியாகவும் உள்ள ஒவ்வொரு சுருள்வு அணியும் சமச்சீர் அணியாகவும் இருக்கும்.
இதன் சிறப்புவகையாக ஒவ்வொரு எதிரொளிப்பு அணியும் சுருள்வு அணியாக இருக்கும்.

## பண்புகள்
*எந்தவொரு களத்திலமைந்த சுருள்வு அணிக்கும் அதன் அணிக்கோவை மதிப்பு ±1 ஆக இருக்கும்.

* ½(**A**&nbsp;+&nbsp;**I**) என்பது ஒரு தன்னடுக்கு அணியாக இருந்தால், இருந்தால் மட்டுமே, *n&nbsp;×&nbsp;n* வரிசையணி  **A** ஒரு சுருள்வு அணியாகும். இதனால் சுருள்வு அணிகளுக்கும் தன்னடுக்கு அணிகளுக்கும் இடையே ஒரு இருவழிக்கோப்பு அமைகிறது.

* **A** , **B** இரு சுருள்வு அணிகள் மற்றும் **AB** = **BA** ஆக இருந்தால், **AB** அணியும் சுருள்வு அணியாகும்.

* **A** ஒரு சுருள்வு அணி எனில் அதன் ஒவ்வொரு அடுக்கும் சுருள்வு அணியாக இருக்கும். :*n* ஒற்றை எண் எனில், **A***n* = **A** 
:*n* இரட்டை எண் எனில்,  **A***n* = **I**

## மேற்கோள்கள்

பகுப்பு:அணிகள்
சவூதி அரேபியா-தாய்லாந்து உறவுகள்

**சவூதி அரேபியா-தாய்லாந்து உறவுகள்** *(Saudi Arabia–Thailand relations)*  சவூதி அரேபியா மற்றும் தாய்லாந்து இடையே நிலவும்  தற்போதைய மற்றும் வரலாற்று ரீதியான உறவுகளின் நிலையைப் பற்றி  குறிப்பிடுகிறது. பாங்காக்கில் சவூதி அரேபியாவிற்கான ஒரு தூதகரமும், தாய்லாந்திற்கு ரியாத்தில்  ஒரு தூதரகமும் உள்ளன.  ஆனால் நாட்டின் தூதுவர் என்ற நிலையைவிட  வெளியுறவுத்துறை பொறுப்பாளர் என்ற அளவிலேயே அப்பிரதிநிதித்துவம் உள்ளது. இரு நாடுகளுக்கும் இடையேயான உறவுகள் 1957 ஆம் ஆண்டு  நிறுவப்பட்டது. நூற்றுக்கணக்கான,  ஆயிரக்கணக்கான தாய்லாந்து நாட்டவர்  வேலை வாய்ப்புக்காக சவூதி அரேபியாவிற்குச் சென்றனர். சவூதி அரேபியா மற்றும் தாய்லாந்து இடையே நிலவிய வரலாற்று நட்பு நீல வைரம் விவகாரத்தால் கனிசமான அளவுக்கு   மோசமாகிவிட்டது.

## நீல வைரம் விவகாரம்

தாய்லாந்து நாட்டுப் பணியாளர் கிரியங்கிரை தெக்கமோங், 1989 ஆம் ஆண்டில் சவூதி அரேபியா நாட்டு அரச குடும்பத்தினைச் சேர்ந்த நகைகள் மற்றும் மதிப்பு மிக்க நீல வைரங்களை திருடியதாகச் சுமத்தப்பட்ட குற்றச்சாட்டைத் தொடர்ந்து விரோத நிகழ்வுகள் தொடர்ச்சியாக தூண்டப்பட்டு வருகின்றன. சவுதி அரச குடும்பத்திற்கு நெருக்கமான சவூதி அரேபிய தொழிலதிபர் முகமது அல் உருவைலி, இவ்வழக்கு விசாரணைக்காக பாங்காக்கிற்கு பயணமானார். ஆனால், அவர் கடத்தப்பட்டு கொல்லப்பட்டார். மூன்று மாதங்களுக்குப் பின்னர், சவூதி அரேபியத் தூதரகத்திலிருந்து சென்ற மூன்று அதிகாரிகளும் பாங்காக்கில் சுட்டுக் கொல்லப்பட்டனர். இக்கொலைகள் இந்த நாள் வரையிலும் தீர்க்கப்படாமல் இருக்கின்றன  . பின்னாளில் திருடப்பட்ட திருட்டுப் பொருட்கள் கண்டுபிடிக்கப்பட்டு சவூதி அரேபியாவிற்குக் கொண்டு வரப்பட்டன. ஆனால் அதில் மதிப்பு மிக்க நீல வைரங்களைக் காணவில்லை என்றும் திருப்பப்பட்ட நகைகளில் பாதிக்கு மேற்பட்டவை போலி நகைகள்   என்றும் சவூதி அதிகாரிகள் தெரிவித்தனர். இந்த விவகாரமே கடந்த 25 ஆண்டுகளாக சவூதி அரேபியா மற்றும் தாய்லாந்து இடையேயான உறவுகள் மோசமடைந்து வருவதற்கு காரணமாக இருக்கிறது. 

இதனாலேயே தூதர் நிலையிலான அங்கீகாரம் பொறுப்பு அதிகாரி என்ற நிலைக்கு தரம் தாழ்த்தப்பட்டு செயல்பட்டு வருகிறது. திருட்டுக்கு முன்னர் சவூதி அரேபியாவில் பணிபுரிந்த தாய்லாந்தினர் எண்ணிக்கை 2,00,000 பேர் என்ற நிலையில் இருந்து 10000 பேராக குறைந்து போனது.  
சவூதி அரேபியாவில் இருந்து தாய்லாந்திற்கு பயணம் மேற்கொள்ள வேண்டுமெனில், அரசாங்கத்தின் உத்தியோகபூர்வமான வணிக நடவடிக்கைள் என்ற சலுகை தேவைப்படுகிறது. தனிப்பட்ட நபர்களின் வணிக வருகைகள் என்றால் வர்த்தக மற்றும் கைத்தொழில் சம்மேளனத்தின் முறையான அங்கீகாரம் பெற்ற பிறகே வரவேண்டும். சுற்றுலாவுக்கக தாய்லாந்து செல்வது சவூதியில் அனுமதிக்கப்படுவதில்லை. தாய்லாந்திற்கு பயணம் சென்றவர்கள்  சட்டத்தை மீறியவர்கள் என்று குற்றம் சுமத்தப்பட்டு தீவிரமாக நடவடிக்கை எடுக்கப்பட்டு வருகிறது. மீறுபவர்களுக்கு முன்னணி விசாரணை மூலம் அபராதம் அல்லது சிறை தண்டனை விதிக்கப்படுகிறது. மெக்காவிற்கு புனிதப் பயணம் செய்யும் தாய்நாட்டு இசுலாம் யாத்திரிகர்களின் எண்ணிக்கை வெகுவாக மட்டுப்படுத்தப்பட்டு வருகிறது.

சமீபத்திய சில ஆண்டுகளில், இருநாட்டு உறவுகள் சற்று சீரடையும் அறிகுறிகள் தெரிகின்றன. ஈரான் மற்றும் சவூதி அரேபியா இடையிலான வளைகுடாப் போட்டியில், தாய்லாந்தில் ஈரானின் செல்வாக்கு பெருகிவருவதற்கு இந்நீல வைரம் விவகாரம் அனுகூலமாகிப் போனதை சவுதி அரேபியா உணர்ந்துள்ளதாக ஐக்கிய அனைத்துலக பத்திரிகையாளர் பிராங்க் சி ஆண்டர்சன் ஒரு கோட்பாட்டையும் முன்வைக்கிறார்

## மேற்கோள்கள்
.

பகுப்பு:சவூதி அரேபியா-தாய்லாந்து உறவுகள்
திருவாழி அழகியசிங்கர் கோயில்

**திருவாழி அழகியசிங்கர் கோயில்** (Azhagiyasingar Temple, Thiruvali), தமிழ்நாட்டின்  மயிலாடுதுறை மாவட்டத்திலுள்ள **திருவாழி** எனும் கிராமத்தில் திராவிடக் கட்டிடக்கலை நயத்தில் கட்டப்பட்டு, அழகிய நரசிம்மருக்கு அர்ப்பணிக்கப்பட்டது. தாயார் பெயர் பூர்ணவல்லி.
திருமங்கை ஆழ்வார் மற்றும் குலசேகர ஆழ்வார்களால் மங்கள்சாசனம் செய்யப்பட்டது. 
இக்கோயிலும், திருநகரி வேதராஜன் கோயிலும் ஒரே திவ்ய தேசமாக கருதப்படுகிறது.

சோழர்களால் கட்டப்பட்டதாக கருதப்படும் இக்கோயிலை பொ.ஊ. 16-ஆம் நூற்றாண்டில் தஞ்சாவூர் நாயக்கர்களால் புதுப்பிக்கப்பட்டது.

இத்தலத்தில் நரசிம்மர், திருமங்கை ஆழ்வாருக்கு காட்சியளித்ததாக நம்பப்படுகிறது.
இதனருகில் காணப்படும் வேதராஜன் கோயிலுக்கும், இக்கோயிலுக்கும் மிகவும்  தொடர்புள்ளது. திருநகரி வேதராஜன் கோயிலில் நடைபெறும் திருமங்கை ஆழ்வார் உற்சவம் போன்று இக்கோயிலும் ஆண்டு தோறும் தை மாதத்தில் கொண்டாடப்படுகிறது.

## பூஜைகளும் திருவிழாக்களும்

தென் கலை வைகானச மரபு படி, அன்றாடம் கோயிலில்  நான்கு வேளை பூஜை நடைபெறுகிறது.  

ஆண்டுதோறும் தை மாத பௌர்ணமி அன்று நடைபெறும் திருமங்கை ஆழ்வார் மங்களசாசன உற்சவத்தின் போது இக்கோயில் உற்சவர் அழகியசிங்கர்  கருட வாகனத்தில் புறப்படாகி திருமணிமாடக் கோயிலுக்கு எழுந்தருளகுகிறார். 

கருட சேவையின் போது திருநாங்கூர் பதினொரு திருப்பதிகளின் உற்சவ மூர்த்திகள் கருட வாகனத்திலும், திருநகரி வேதராஜன் கோயிலிலிருந்து திருமங்கை ஆழ்வார் தமது இணையர் குமுதவல்லியுடன் அன்னப் பறவை வாகனத்திலும், 11 திருநாங்கூர் பதினொரு திருப்பதிகளுக்கு  எழுந்தளரும் போது , திருமங்கை ஆழ்வாரின் பாசுரங்கள் பாடப்படுகிறது. பத்து நாள் நடைபெறும்  வைகாசி மாத பிரம்மோற்சவம், ஆனி மாந்த பவித்திர உற்சவம், பங்குனி உத்தரம் விழாக்கள் நடைபெறுகிறது.

## குடமுழுக்கு
16 மார்ச் 2005இல் மகாசம்ப்ரோட்சணம் (குடமுழுக்கு) நடைபெற்றதற்கான கல்வெட்டு உள்ளது.

## இதனையும் காண்க
*திருநகரி கல்யாண ரெங்கநாதர் கோயில்
*திருநாங்கூர் பதினொரு திருப்பதிகள்

## மேற்கோள்கள்

## வெளி இணைப்புகள்
* திருவாழி]
* திருவாழி

பகுப்பு:108 திவ்ய தேசங்கள்
பகுப்பு:நரசிம்மர் கோயில்கள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
பி. ஏ. சுப்பையா பிள்ளை

**பி. ஏ. சுப்பையா பிள்ளை** (பிறப்பு: பெப்ரவரி 4, 1895) தமிழ்நாட்டைச் சேர்ந்த பழம்பெரும் நாடக, திரைப்பட நடிகர் ஆவார்.

## வாழ்க்கைக் குறிப்பு
சுப்பையா பிள்ளை 1895 பெப்ரவரி 4 இல் பிறந்தவர். பழம்பெரும் நடிகர் ராஜபார்ட் கோவிந்தசாமிப் பிள்ளையின் வேலையாளராகப் பணியாற்ற ஆரம்பித்து தமது 16வது வயதில் நாடகங்களில் நடிக்கலானார். இந்தியாவிலும், இலங்கையிலும் பல நாடகங்களில் பல வேடங்களில் நடித்துள்ளார்.

நாடக நாட்களில் என். எஸ். கிருஷ்ணனுடன் சேர்ந்து நடித்துள்ளார். அவர் மூலமாகவே திரைப்படங்களிலும் நுழைந்தார். முதன் முதலில் 1940 இல் வெளியான நவீன விக்ரமாதித்தன் திரைப்படத்தில் காளி கோவில் பூசாரியாக நடித்தார். அடுத்தடுத்த படங்களில் தந்தை வேடங்களே இவரைத் தேடி வந்தன. இழந்த காதல், *இரு நண்பர்கள்*, பூலோக ரம்பை, குமாஸ்தாவின் பெண் ஆகிய படங்களில் தந்தையாக நடித்தார். தொடர்ந்து அலிபாபாவும் நாற்பது திருடர்களும் படத்தில் முஸ்தபா பாத்திரத்திலும், ஆர்யமாலாவில் மலையாள பகவதி வேடத்திலும் நடித்தார்.

ஜெமினி ஸ்டூடியோவில் நிரந்தர சம்பள நடிகராக சேர்ந்து மங்கம்மா சபதம் படத்தில் மங்கம்மாவின் தந்தையாக நடித்து பெரும் பாராட்டைப் பெற்றார். பின்னர் ஜெமினியின் கண்ணம்மா என் காதலியில் நாட்டு வைத்தியராகவும், மிஸ் மாலினியில் புஷ்பவல்லியின் தந்தையாகவும் நடித்தார். ஜெமினியின் சந்திரலேகாவில் டி. ஆர். ராஜகுமாரியின் தந்தையாக நடித்தார்.

1949-இல் வெளிவந்த ஏவிஎம்மின் வாழ்க்கை திரைப்படத்தில் எஸ். ஆர். ஜானகியின் கணவராகவும், எம். எஸ். திரௌபதியின் தந்தையாகவும் வேலாயுதன் என்ற பாத்திரத்தில் நடித்தார்.

## விருதுகள்
*ராஜபார்ட் கோவிந்தசாமிப் பிள்ளையிடம் இருந்து "ராஜவிகடன்" பட்டம் பெற்றார்.

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1895 பிறப்புகள்
அக்னிஹோத்திரம் இராமானுச தாத்தாச்சாரியார்

thumb|150px|இந்து மதம் எங்கே போகிறது-நூல் அட்டை

**அக்னிஹோத்திரம் இராமானுச தாத்தாச்சாரியார்** (Agnihotram Ramanuja Tatachariar) (1907-2008), இந்து சமயத்தின், வைணவ வேத அறிஞர். நாதமுனியின் பரம்பரையில் கும்பகோணத்தில் பிறந்தவர்.

வேத கல்விக்கும், சமசுகிருத இலக்கியத்திற்கும் இவரது பங்களிப்பினைப் பாராட்டி, இந்திய அரசு இரண்டு தேசிய விருதுகளை வழங்கி பெருமைபடுத்தியது.

## ஆக்கிய நூல்கள்
இவர் தமிழ், சமஸ்கிருதம், ஆங்கில மொழிகளில் பல நூல்களை வெளியிட்டுள்ளார். அவைகள்:

**இந்து மதம் எங்கே போகிறது* - (நக்கீரன் பதிப்பக வெளியீடு)
**சடங்குகளின் கதை* - (நக்கீரன் பதிப்பக வெளியீடு)
**சித்தாந்த இரத்தினாவளி* (தஞ்சாவூர்  சரசுவதி மகால் நூலக வெளியிடு)
**ரிஷியசிருங்கர் சம்ஹிதை* (தஞ்சாவூர்  சரசுவதி மகால் நூலக வெளியிடு)
**[[யாஸ்கர்|யாஸ்கரின்]] [[நிருக்தம்]] * - (தஞ்சாவூர்  சரசுவதி மகால் நூலக வெளியிடு)
**வேதகலின ஜனாதந்திர ஸ்தானானி* - (திருமலை திருப்பதி தேவஸ்தான வெளியிடு)
**Eternal Relevance of Vedas* -  (திருமலை திருப்பதி தேவஸ்தான வெளியிடு)
**காயத்திரி தியானம்*
**ஆழ்வார்களும் வேதங்களும்*
**வரலாற்றில் பிறந்த வைணவம்*
**Hindu Culture* (Bhavans)
**Women in Vedas* (Yogakshema Trust)

## மேற்கோள்கள்

## வெளி இணைப்புகள்
* இந்து மதம் எங்கே போகிறது -ராமானுஜ தாத்தாச்சாரியார் (கோப்பு வடிவ நூல்)

பகுப்பு:தஞ்சாவூர் மாவட்ட மக்கள்
பகுப்பு:1907 பிறப்புகள்
பகுப்பு:2008 இறப்புகள்
பகுப்பு:தமிழ் எழுத்தாளர்கள்
பகுப்பு:வைணவ சமயம்
பகுப்பு:சமசுகிருத அறிஞர்கள்
செம்மேடு

**செம்மேடு** என்பது தமிழ்நாட்டின், நாமக்கல் மாவட்டம், கொல்லிமலையில் உள்ள ஒரு பேரூர் ஆகும். இங்கு கொல்லிமலை தாலுகா அலுவலகம், காவல் நிலையம், வன அலுவலகம், ஊராட்சி ஒன்றிய அலுவலகம், அரசு மருத்துவமனை போன்ற முக்கிய அரசு அலுவலகங்கள் அமைந்துள்ளன.

## மேற்கோள்கள்

பகுப்பு:நாமக்கல் மாவட்டத்திலுள்ள ஊர்களும் நகரங்களும்
பகுப்பு:நாமக்கல் மாவட்ட ஊர்கள்
அல் அரீன் வனவிலங்கு பூங்கா

**அல் அரீன் வனவிலங்கு பூங்கா** *(அரபு: محمية العرين ஆங்கிலம்: Al Areen Wildlife Park)*  பகுரைனின் தெற்கு ஆளுநரகப் பகுதியில் உள்ள  சாக்கிர் பாலைவனப் பரப்பில் அமைந்துள்ள  ஓர்  இயற்கை காப்பகம் மற்றும் உயிரியல் பூங்காவாகும். நாட்டின் ஏனைய ஐந்து பாதுகாக்கப்பட்ட பகுதிகளில் அல் அரீன் வனவிலங்கு பூங்காவும் ஒன்றாகும்.  மற்றும்  இதுவே  பகுரைன் நாட்டின் , நிலப்பகுதியில் நியமிக்கப்பட்டுள்ள ஒரே பாதுகாக்கப்பட்ட பகுதியாகும் .
 
## வரலாறும் சுருக்கக்குறிப்பும்

அல் அரீன் பூங்கா 1976 ஆம் ஆண்டு  7 சதுரகிலோமீட்டர் பரப்பளவில் அமைக்கப்பட்டது. பகுரைனைத் தாயகமாகக் கொண்ட தாவரங்கள், விலங்குகள் மற்றும் ஆபிரிக்கா, தெற்கு ஆசியா பகுதிகளிலில் தோன்றிய விலங்குகள் , தாவரங்கள் முதலானவை இவ்விலங்கியல் பூங்காவில் காணப்படுகின்றன. ஆண்டு முழுவதும் அல் அரீன் பூங்கா தினசரி காலை 9 மணி முதல் மாலை 4 மணிவரை திறக்கப்படுகிறது. 2013 ஆம் ஆண்டில் மட்டும் 199,235 பார்வையாளர்கள் பூங்காவை பார்வையிட்டுச் சென்றுள்ளனர் .
1999 வரை, இப் பூங்கா அமைச்சரவை அலுவல்கள் மற்றும் தகவல் அமைசகத்துடன்  இணைக்கப்பட்டிருந்தது.

## பூங்காவின் சிறப்புகள்

பூங்காவில் 100,000 நடப்பட்ட தாவரங்கள் மற்றும் மரங்கள், 45 வகையான விலங்குகள். எண்பத்தி இரண்டுக்கும் மேற்பட்ட பறவை இனங்கள் மற்றும்  25 வகையான தாவர இனங்ள்  உள்ளன. தற்பொழுது காடுகளில் காணாமல் போய்விட்ட ஆப்பிரிக்க மறிமான், பாரசீக வகை அழகிய மான், தாவிக் குதிக்கும் ஆப்பிரிக்க சுருள் மான், வேகமாக ஓடக்கூடிய சலுக்கி வகை வேட்டைநாய்கள் , இம்பாலா எனப்படும் ஆப்பிரிக்கச் சிறுமான், தரிசு மான், சேப்மேன் வகை வரிக்குதிரைகள் மற்றும் பாலைவன முயல்கள்  உள்ளிட்ட விலங்குகள் இங்கு காணப்படுகின்றன. அரேபிய  இனமான கொடுவாள் கொம்பு மறிமான், காடுகளில் அரிதாகக் காணப்படும் ஆப்பிரிக்க மான், சகாராவுக்குரிய தாமா வனப்பு மான்கள், ஒட்டகச் சிவிங்கிகள், நுபியன் வகை பாலைவன ஆடு, மலை ஆடுகள், பார்பாரி வகை வடக்கு ஆப்பிரிக்க ஆடுகள், ஆசியக் காடுக் கழுதைகள் முதலிய அரிய விலங்கினங்களும் இங்கு உள்ளன. பூங்காவில் மேலும் அருகிவரும் இனங்கள் கட்டுப்படுத்தப்பட்ட வளர்ப்பு முறைகளில் பெருக்கும் கொள்கையை மேற்கொண்டுள்ளது..

அல் அரீன் வனவிலங்குப் பூங்கா மொத்தமாக 800 ஏக்கர் பரப்பளவில் அமைந்துள்ளது. 400 ஏக்கர்களாகப் பிரிக்கப்பட்டுள்ள இரு பிரிவுகளில் ஒரு பிரிவு பொது மக்களுக்காக ஒதுக்கப்பட்டுள்ளது. மற்றொரு பிரிவு தாவரங்கள், விலங்குகளின் பாதுகாப்புக் காப்பிடத்திற்கும் ஒதுக்கப்பட்டுள்ளது . இப்பிரிவு தாவரங்கள் மற்றும் விலங்குகளுக்காக இரண்டு நீர்த்தேக்கங்கள் இப்பிரிவுடன் இணைக்கப்பட்டுள்ளன .

கடந்த பத்தாண்டுகளில் இப்பூங்கா பல்வேறு வகைகளில் புணரமைக்கப்பட்டுள்ளது. புதியாக ஒரு பறவைக் கூடும், அராபிய வன விலங்குகளுக்கான ஒர் இருப்பிட வளாகமும் உருவாக்கப்பட்டுள்ளன. பூங்காவில் வல்லூறு அரங்கம், ஒரு வீட்டு விலங்குப் பூங்கா அமைக்கவும் திட்டமிடப்பட்டுள்ளது.

## பூங்காவிற்குள் நடைமுறைகள்

பிரதான நுழைவாயிலில் இருந்து பேருந்துகள் மூலமாக பூங்காவிற்குள் செல்ல அனுமதிக்கப்படுகிறது. மூன்று முதல் 12 வயது வரையிலான குழந்தைகளுக்கு ஒரு கட்டணமும் அதற்குக் குறைவான வயதுக் குழந்தைகளுக்கு இலவசமாகவும் அனுமதி கொடுக்கப்படுகிறது. பாதுகாப்புப் பகுதிக்குள் நுழைய பயணிகளுக்கு அனுமதியில்லை. ஆய்வாளர்கள், மருத்துவர்கள், விலங்குக் காப்பாளர்கள்ஆகியோருக்கு மட்டும் அனுமதியளிக்கப்படுகிறது . முன் அனுமதி பெற்று பார்வையிட வசதியும் அளிக்கப்படுகிறது . மனாமா நகரில் இருந்து 40 நிமிட பயணத்தொலைவில் தேசிய நெடுஞ்சாலையுடன் இணைக்கப்பட்டு  பகுரைன் அனைத்துலக மோட்டார் பந்தய சுற்றுப்பாதைக்கு அருகில் இப்பூங்கா அமைந்துள்ளது.

## மேற்கோள்கள்

பகுப்பு:பகுரைன் விலங்குகள் சரணாலயம்
புளிச்சக்கீரை

**புளிச்சகீரை** (அல்லது) **புளிச்சைக்கீரை** (*Kenaf* (or) *HIBISCUS SURATTENSIS*) இது மால்வேசியே குடும்பத்தைச் சார்ந்த செம்பருத்தி இனத்தாவரம் ஆகும். இதிலிருந்து கிடைக்கும் இழை கொண்டு புளிச்சைநார்க் கயிறு திரிக்கப்படுகிறது. பொதுவாக இந்தியப் பகுதிகளில் அதிக அளவு காணப்படுகிறது.

## உணவுப் பயன்பாடு
இந்தியா முழுவதும் புளிச்ச கீரை உணவுக்கு பயன்படுத்தப்படுகிறது என்றாலும். ஆந்திரப் பிரதேசத்தில் மிகுதியாகப் பயன்படுத்தப்படுகிறது. ஆந்திரப் பகுதியில் புளிச்சக்கீரை *கோங்குரா* என்ற பெயரில் புகழ்பெற்றதாக உள்ளது. அங்கு கோங்குரா சட்னி, துவையல், பச்சடி, ஊறுகாய், ஜாம் போன்ற தொடு உணவு வகைகளும், கோங்குரா சோறு, கோங்குரா புளியோதரை, கோங்குரா பருப்புச்சோறு,  போன்றவையாகவும் பிரபலமாக பயன்படுத்தப்படுகின்றன. உணவுப் பொருட்களுக்கு இயற்கை நிறமூட்டியாக புளிசக்ச்கீரை பயன்படுத்தப்படுகிறது.

## மேற்கோள்கள்

பகுப்பு:கீரைகள்
பகுப்பு:தமிழ்நாட்டின் தாவரங்கள்
எக்விடாஸ் சிறு நிதியுதவி வங்கி

**எக்விடாஸ் சிறு நிதியுதவி வங்கி** அல்லது  **எக்விடாஸ் வங்கி** (Equitas Small Finance Bank) இந்தியாவின் தமிழ்நாட்டின் தலைநகரான சென்னையைத் தலைமையிடமாகக் கொண்டு, சென்னையில் மூன்று கிளைகளுடன் தனது வங்கி நடவடிக்கைகளை 5 சூன் 2016 அன்று துவக்கிய தனியார் துறை வங்கியாகும். இவ்வங்கியின் மேலாண்மை இயக்குநராகவும், தலைமை நிர்வாகியாகவும் பி. என். வாசுதேவன் செயல்படுகிறார்.

## கிளைகள்
எக்விடாஸ் சிறு நிதியுதவி வங்கி 2016 – 2017 நிதி ஆண்டிற்குள் 11 இந்திய மாநிலங்களில் 412 கிளைகளுடன் செயல்பட திட்டமிட்டுள்ளது.
இந்த 412 கிளைகளில், ஐம்பது விழுக்காடு கிளைகள் தென்னிந்தியாவிலும், 30 விழுக்காடு கிளைகள் மேற்கு இந்தியாவிலும், 20 விழுக்காடு கிளைகளை வட இந்தியாவிலும் தொடங்க திட்டமிட்டுள்ளது. அவைகளில் 25 விழுக்காடு கிளைகள், வங்கிகள் இல்லாத கிராமப் புறங்களில் துவக்க உள்ளது.

## நிதிச் சேவைகள்
தற்போது, எக்விடாஸ் வங்கி வழங்கியுள்ள 6,500 கோடி ரூபாய் கடனில், ஐம்பது  விழுக்காடு  குறுங்கடனாகவும் (microfinance), 25 விழுக்காடு வாகனக் கடனாகவும் மற்றும் மீதமுள்ள 25 விழுக்காடு சிறு மற்றும் குறு வணிக கடனாகவும், வீட்டுவசதி கடனாகவும் வழங்கியுள்ளது.

## வரலாறு
சூன் 2016இல் எக்விடாஸ் நிறுவனத்தின் துணை நிறுவனங்களான  *எக்விடாஸ் மைக்ரோ பைனான்ஸ் நிறுவனம்*   (EHFL) மற்றும் *எக்விடாஸ் வீட்டுவசதி நிதி நிறுவனமும்*  (EHFL), சூன் 2016இல் எக்விடாஸ் நிதிநிறுவனத்துடன் இணைக்கப்பட்டது.  பின்னர், எக்விடாஸ் நிதிநிறுவனத்தை வங்கி நிறுவனமாக செயல்பட இந்திய ரிசர்வ் வங்கி அனுமதி வழங்கியுள்ளது.

## மேற்கோள்கள்


## வெளி இணைப்புகள்
* Equitas Small Finance Bank starts operations

பகுப்பு:இந்திய வங்கிகள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
இரஜவெல்ல இந்து தேசியக் கல்லூரி

* **இரஜவெல்ல இந்து தேசியக் கல்லுாி** (*Rajawella Hindu National College*) இலங்கை, கண்டி மாவட்டம் திகனை எனும் நகாில் அமைந்துள்ள ஒரு பாடசாலை ஆகும். இப்பாடசாலை 1912 ஆம் ஆண்டு ஆரம்பிக்கப்பட்டது இது கலவன் பாடசாலை ஆகும். இதன் முதலாவது அதிபா் திரு கோல்டன் மற்றும் கோவில் பிள்ளை ஆவா். இங்கு சுமாா் 1650 மாணவா்கள் கல்வி கற்கின்றனா். இக் கல்லுாியில் தரம் 01 தொடக்கம் தரம் 13 மட்டும் வகுப்புக்கள் உள்ளன. மற்றும் உயா்தரத்தில் விஞ்ஞானப் பிரிவு, கலைப்பிரிவு, வா்த்தகப் பிரிவுகள் காணப்படுகின்றன. இதன் தற்போதைய அதிபா் திரு.ரவிசந்திர குமாா் ஆவார். சுமாா் 90 ஆசிாியா்கள் பணியாற்றுகின்றனா்.மேலும் பழையமாணவா் சங்கம் சிறப்பாக பாடசாலைக்கு உதவி செய்கின்றது

பகுப்பு:கண்டி மாவட்டத் தமிழ்ப் பாடசாலைகள்
இந்தோனேசியப் பல்கலைக்கழகம்

**இந்தோனேசியப் பல்கலைக்கழகம்** (*University of Indonesia*) தெபோக், மேற்கு ஜாவா  சலெம்பா, ஜகார்த்தா ஆகியவற்றில் வளாகங்களைக் கொண்ட இந்தோனேசியாவின் அரசப் பல்கலைக்கழகம் ஆகும். இது இந்தோனேசியாவில் பழமையான ஒரு மூன்றாம் நிலைக் கல்வி நிறுவனமாகக் கொள்ளப்படுகின்றது. இந்தோனேசியப் பல்கலைக்கழகம், பண்டுங் தொழில் நுட்ப நிறுவனம், கட்சா மடா பல்கலைக்கழகம் ஆகியவற்றுடன் இணைந்து இந்தோனேசியாவின்  மிகவும் மதிப்புமிக்க பல்கலைக்கழகமாகக் கருதப்படுகிறது.

## வரலாறு
இந்தோனேசியப் பல்கலைக் கழகத்தின் ஆரம்பம் 1851 இல் நடைபெற்றது. காலனித்துவகாலத்தில் டச்சு கிழக்கு இந்திய கம்பனி அரசு மருத்துவ உதவியாளர்களுக்கான பயிற்சி பள்ளி ஒன்றை நிறுவியது. இரண்டாண்டுகள் நீடித்த பயிற்சியின் பின்னர, பட்டதாரிகள் அடிப்படை மருத்துவ சிகிச்சைகள் வழங்க ஒப்புதல் அளிக்கப்பட்டது. பட்டதாரிகள் யாவானிய மருத்துவர்கள் என பட்டமளிக்கப்பட்டு டச்சு கிழக்கு இந்திய பகுதிகளில் குறிப்பாக ஜாவாவில் மட்டும் செயற்பட அனுமதி அளிக்கப்பட்டது. இத்திட்டம் விரிவாக்கப்பட்டு1864 இல்  மூன்று ஆண்டுகளுக்குரிய பட்டமாக விரிவுபடுத்தப்பட்டது. 1875 இல் இக்கல்வித் திட்டம் ஏழு ஆண்டுகள் கொண்ட மருத்துவர் பட்டமாக மாற்றப்பட்டது.

1898 ஆம் ஆண்டில் இது மற்றொரு வளர்ச்சியைக் கண்டது. டச்சு கிழக்கு இந்தியஅரசு வைத்தியர்களைப் பயிற்றுவிக்க மற்றொரு பாடசாலையைத் தொடங்கியது., இது STOVIA என அழைக்கப்பட்டது. ஒரு பள்ளி கட்டிடம், மார்ச் 1902-ல் திறந்துவக்கப்பட்டது. தர்போது இது தேசிய விழிப்புணர்வு அருங்காட்சியகம் உள்ளது என்று இக் கட்டிடத்திலே ஆகும். STOVIA க்கான நுழைவு தகுதி ஒரு உயர்நிலைப் பள்ளி டிப்புளோமாவுக்கு சமமாக உயர்வாயிருந்தது. பள்ளிப்படிப்பு ஒன்பது ஆண்டுகளாக அமைந்தது. அது உயர்நிலைப் பள்ளி மற்றும் பல்கலைக்கழக கல்வி ஆகியவற்றின் கலவையாக இருந்தது. STOVIA பட்டதாரிகள்  இந்தோனேஷியாவின் தேசிய முன்னேற்றத்திற்கும், மருத்துவக் கல்வி வளர்ச்சிக்கும், முக்கிய பங்களிக்கக் கூடியவர்களாக இருந்தனர்.

1924-இல், காலனித்துவ அரசாங்கம் பொதுத்துறை அதிகாரிகள் மற்றும் ஊழியர்களைப் பயிற்றுவிப்பதற்காக, ஒரு புதிய மூன்றாம் நிலைக் கல்வி வசதியுடனான பள்ளியைத் திறந்தது. இது பின்னர் சட்ட பீடமாக உருவாகிறது. 1927 ஆம் ஆண்டில், STOVIA அந்தஸ்து ஒரு முழு மூன்றாம் நிலை நிலை நிறுவனமாக மாற்றப்பட்டது.

1950 ஆம் ஆண்டில் இந்தோனேசியப் பல்கலைக்கழகம் ஒரு முழுமையான பல்கலைக் கழகமாக, ஜக்ர்த்தாவில் (மருத்துவம், சட்டம், மற்றும் இலக்கிய பீடம்), போகோரில் (பயிராக்கவியல் மற்றும் கால்நடை மருத்துவம்), பண்டுங்கில் (பொறியியல், கணிதம், இயற்கை அறிவியல்), சுரபாயவில் (மருத்துவம் மற்றும் பல் மருத்துவம்) என ஒரு பன்முக வளர்ச்சியடைந்தது.  சுரபாய வளாகம் 1954-ல் ஏர்லாங்கா பல்கலைக்கழகம் ஆனது. அடுத்த ஆண்டில், பண்தங் வளாகம் கசானுடீன்பல்கலைக்கழகம்  ஆனது. 1959 ஆம் ஆண்டில், பண்டுங் வளாகத்தில் பண்டுங் தொழில்நுட்ப நிறுவனம் ஆனது.

## மேற்கோள்கள்

## வெளி இணைப்புகள்

பகுப்பு:இந்தோனேசியப் பல்கலைக்கழகங்கள்
பரட்டைக்கீரை

**பரட்டைக்கீரை** (*kale*) இது பயிரிட்டு அறுவடை செய்து பயன்படுத்தும் காய்கறி வகையைச் சார்ந்த பராசிகா ஒலிரிசியா (Brassica oleracea) இனத் தாவரம் ஆகும். இதன் இலைகள் பச்சை நிறத்திலும், ஊதா கலந்த மஞ்சள் நிறத்திலும் காணப்படுகிறது. இதன் பூர்வீகம் ஐரோப்பா கண்டத்தில் அமைந்துள்ள நாடுகளாகும். இதன் மத்தியப்பகுதியில் காணப்படும் இலைகள் தவிர்த்து மற்றவை அறுவடை செய்யப்படுகிறது.

## காட்சி நிலை
பரட்டைக்கீரையானது மத்தியப்பகுதியில் அனைத்து மக்களும் பயன்படுத்தும் காய்கறி வகையில் சார்ந்து உள்ளது. சுமார் கி.பி நான்காம் நூற்றாண்டிலேயே கிரேக்க நாட்டில் பயன்படுத்தியதற்கான ஆதாரங்கள் உள்ளன. இவை பண்டைய ரோம் பகுதியில் காணப்பட்டாலும் கனடா நாட்டினருக்கு ருசியா வர்த்தகர்கள் 19 ஆம் நூற்றாண்டில் அறிமுகப்படுத்தியுள்ளனர்.

## மேற்கோள்கள்

## வெளி இணைப்புகள்
* கேல் கீரை பற்றி தெரியுமா?
பகுப்பு:கீரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
சால்சேட் தீவு

**சால்சேட் தீவு** (*Salsette Island*) மேற்கு இந்தியாவின்  மகாராஷ்டிர மாநிலத்தின், மேற்கு பகுதியான அரபுக் கடலில் அமைந்துள்ளது. மராத்தி மொழியில் சால்சேட் தீவை சாண்டி தீவு என அழைக்கிறார்கள். சால்செட்டித் தீவில் மும்பை மாவட்டம், மும்பை புறநகர் மாவட்டம் தானே மாவட்டத்தின் சில பகுதிகள் மற்றும் *மீரா-பாயந்தர்* ஆகிய பகுதிகள் அமைந்துள்ளது.

619 சதுர கிலோ மீட்டர் பரப்பளவு கொண்ட சால்சேட் தீவு 1.5 கோடி மக்கள் தொகை கொண்டது. உலகில் மக்கள் தொகை அடர்த்தி மிக்க தீவுகளில் சால்சேட் தீவு முதல் இடத்தில் உள்ளது.

சால்சேட் தீவு முன்னர் போர்த்துகேயர்களின் காலனியாக இருந்தது. 

## அமைவிடம்
சால்சேட் தீவின் வடக்கில் வசாய் கழிமுகமும், வடகிழக்கில் உல்லாஸ் ஆறும், கிழக்கில் *தானே கழிமுகமும்* மற்றும் மும்பை துறைமுகமும், தெற்கிலும் மேற்கிலும் அரபுக் கடலும் எல்லையாக கொண்டது. 

19 மற்றும் 20ஆம் நூற்றாண்டுகளில் சால்சேட்டின்  ஏழு தீவுகளை ஒருங்கிணைத்து மும்பை மாநகரம் உருவானது.

## மேற்கோள்கள்

பகுப்பு:மும்பை
பகுப்பு:மகாராட்டிரம்
பகுப்பு:தானே மாவட்டம்
பகுப்பு:மும்பையின் புவியியல்
தன்னடுக்கு அணி

இயற்கணிதத்தில் **தன்னடுக்கு அணி** (*idempotent matrix*) என்பது தனக்குத்தானே பெருக்கப்படும்போது அதே அணியே விடையாகக் கிடைக்கும் அணியாகும். *MM*&nbsp;=&nbsp;*M* என இருந்தால், இருந்தால் மட்டுமே, *M* ஒரு தன்னடுக்கு அணியாக இருக்கும். ''MM'' வரையறுக்கப்பட்டிருக்க வேண்டுமானால் *M* ஒரு சதுர அணியாக இருக்க வேண்டும்.

## எடுத்துக்காட்டு
2\times 2 தன்னடுக்கு அணி:
:\begin{bmatrix}1 & 0 \\ 0 & 1 \end{bmatrix}

3\times 3 தன்னடுக்கு அணி:
:\begin{bmatrix}2 & -2 & -4 \\ -1 & 3 & 4 \\ 1 & -2 & -3 \end{bmatrix}

## 2 × 2 மெய்யெண்கள் அணி
\begin{pmatrix}a & b \\ c & d \end{pmatrix} என்பது ஒரு தன்னடுக்கு அணி எனில்:
* a = a^2 + bc,
* b = ab + bd, இதனை b(1 - a - d) = 0 என எழுதக் கிடைக்கும் முடிவு b = 0 அல்லது d = 1 - a,
* c = ca + cd, இதனை  c(1 - a - d) = 0 என எழுதக் கிடைக்கும் முடிவு c=0அல்லது d = 1 - a,
* d = bc + d^2.

எனவே ஒரு 2 × 2 அணியானது மூலைவிட்ட அணியாக அல்லது அதன் சுவட்டின் மதிப்பு 1 ஆக இருக்கவேண்டியது அவ்வணி ஒருதன்னடுக்கு அணியாக இருப்பதற்குத் தேவையான கட்டுப்பாடாகும். எனவே ஒரு 2 × 2 மூலைவிட்ட அணியானது தன்னடுக்கு அணியாக இருந்தால் a , d இரண்டின் மதிப்புகளும் 1 அல்லது 0 ஆக இருக்கும்.

*b* = *c* ஆக இருக்கும்போது \begin{pmatrix}a & b \\ b & 1-a \end{pmatrix} அணியானது தன்னடுக்கு அணியாக இருக்கவேண்டுமானால் a^2 + b^2 = a  என இருக்கவேண்டும். இதிலிருந்து *a* ஆனது பின்வரும் இருபடிச் சமன்பாட்டை நிறைவு செய்யும்.
:a^2 - a + b^2 = 0 , or (a - \tfrac{1}{2})^2 + b^2 = \tfrac{1}{4}
இச்சமன்பாடு ஒரு வட்டத்தைக் குறிக்கும். இவ்வட்டத்தின் மையம் (1/2, 0); ஆரம் 1/2. 
:M = \tfrac{1}{2}\begin{pmatrix}1 - \cos \theta & \sin \theta \\ \sin \theta & 1 + \cos \theta \end{pmatrix} ஒரு தன்னடுக்கு அணி.

எனினும் *b* = *c* என்பது தன்னடுக்கு அணிக்கான தேவையான கட்டுப்பாடு அல்ல;
a^2 + bc = a எனக் கொண்ட எந்தவொரு \begin{pmatrix}a & b \\ c & 1-a \end{pmatrix}  அணியும் தன்னடுக்கு அணியாக இருக்கும்.

## பண்புகள்
*முற்றொருமை அணி தவிர வேறெந்தவொரு தன்னடுக்கு அணியும் வழுவுள்ள அணியாகும்.
*முற்றொருமை அணியிலிருந்து ஒரு தன்னடுக்கு அணியைக் கழித்துப் பெறப்படும் அணியும் தன்னடுக்கு அணியாக இருக்கும்.
:[*I*&nbsp;−&nbsp;*M*][*I*&nbsp;−&nbsp;*M*] =&nbsp;*I*&nbsp;−&nbsp;*M*&nbsp;−&nbsp;*M*&nbsp;+&nbsp;*M*2 =&nbsp;*I*&nbsp;−&nbsp;*M*&nbsp;−&nbsp;*M*&nbsp;+&nbsp;*M* =&nbsp;*I*&nbsp;−&nbsp;*M*.

*அனைத்து இயல் எண்கள் n களுக்கும்  A^n = A  என இருந்தால், இருந்தால் மட்டுமே, A ஒரு தன்னடுக்கு அணியாகும்.
*தன்னடுக்கு அணியின் ஐகென் மதிப்புகள் 0 அல்லது 1 ஆக இருக்கும். தன்னடுக்கு அணியின் சுவட்டின் (முதன்மை மூலைவிட்ட உறுப்புகளின் கூடுதல்) அந்த அணியின் தரத்திற்குச் சமமாக இருக்கும். மேலும் இதனால் சுவடின் மதிப்பு முழு எண்ணாக இருக்கும்.

## மேற்கோள்கள்

பகுப்பு:இயற்கணிதம்
பகுப்பு:அணிகள்
அவன்தான் மனிதன்

***அவன்தான் மனிதன்*** (*Avandhan Manidhan*) 1975 ஆம் ஆண்டு வெளியான இந்திய தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் உருவான இத்திரைப்படத்தில் சிவாஜி கணேசன், மஞ்சுளா, ஜெயலலிதா, ஆர். முத்துராமன், சோ ஆகியோர் முக்கிய பாத்திரங்களில் நடித்திருந்தனர்.

## நடிகர்கள்
*சிவாஜி கணேசன் - ரவிகுமாா்
*மஞ்சுளா - மஞ்சு
*ஜெயலலிதா - லலிதா
*ஆர். முத்துராமன் - சந்திரன்
*மேஜர் சுந்தரராஜன் - முருகன்
*ஜே. பி. சந்திரபாபு - சிங்காரம்
*எம். ஆர். ஆர். வாசு - பரமசிவம்
*சோ - அப்பாவு
*சச்சு - கமலா
*சுமதி - செல்வி

## தயாரிப்பு விபரம்
திரைப்படத் தயாரிப்பாளர் நூர் ஒரு கதையை ஜி. பாலசுப்பிரமணியத்திடமிருந்து வாங்கினார். சிவாஜி கணேசனை நடிக்க வைத்து அதைத் திரைப்படமாக்க விரும்பினார். ஆனால் கதாநாயகன் இறக்கும் துன்பியல் முடிவைக் கதை கொண்டிருந்ததால் சிவாஜி நடிக்கச் சம்மதிக்கவில்லை. பின்னர் இந்தக் கதை *கஸ்தூரி நிவாச* என்ற பெயரில் கன்னடத்தில் திரைப்படமாக தயாரானது. ராஜ்குமார் பிரதான பாத்திரத்தில் நடித்தார். அந்தப் படம் வெற்றி பெற்றது. பின்னர் சிவாஜி கணேசன் அதனைத் தமிழில் தயாரிக்கும் உரிமையை ₹2 லட்சத்திற்கு வாங்கினார்.
## கதை
ஒரு தீப்பெட்டி தொழிற்சாலையின் உரிமையாளரான ரவி, கணவனை இழந்த மனைவி மற்றும் ஒரு விபத்தில் தனது மகளை இழந்தார். தனது நேர்மையான ஊழியர் சந்திரனும் இதே நிலையில் இருப்பதை உணர்ந்து, சந்திரனுக்கு பண உதவி செய்ய முடிவு செய்கிறார். சந்திரன் அமெரிக்காவில் பயிற்சிக்கு வருவதால், சந்திரனின்  மகளை ரவி கவனித்துக்கொள்கிறார். திரும்பும்போது, ​​நிறுவனத்தின் கட்டமைப்பை மாற்றுமாறு சந்திரன் பரிந்துரைக்கிறார். பாரம்பரியவாதியான ரவி கோபமடைந்தார். இதற்கு எதிர்ப்பு தெரிவித்து சந்திரன் ராஜினாமா செய்துவிட்டு சொந்தமாக தீப்பெட்டி நிறுவனத்தை தொடங்கி தீப்பெட்டி உற்பத்தியில் முன்னணியில் நிற்கிறார்.

இது ரவியின் வீழ்ச்சியைத் தொடங்குகிறது, அவரது தொண்டு மற்றும் நன்கொடை நடவடிக்கைகள் நட்டத்தை ஏற்படுத்துகின்றன. இறுதியில் அவர் தனது வீட்டை விற்பனைக்கு வைக்கிறார். சந்திரன் அதிக ஏலத்திற்கு எடுக்கிறார். அவ்வீட்டை ரவியிடம் திருப்பி கொடுக்க விரும்புகிறார், ஆனால் அவர் தன்மானம் உள்ள மனிதராக இருப்பதால், வீட்டை ஏற்றுக்கொள்ள மறுக்கிறார். சந்திரனுக்கு ஏற்கனவே லலிதாவும், ரவியின் மீது மோகம் கொண்டிருந்த அவனது முன்னாள் செயலாளரும் இப்போது ரவியின் வீடும் கிடைத்துவிட்டன.

ரவியிடம் இருப்பது அவனுடைய புறா மட்டுமே, மற்றும் லலிதா தன் மகள் நோய்வாய்ப்பட்டு ரவி மாமாவின் புறாவுக்காக அழுதுகொண்டிருப்பதால், அதைத் தனக்குக் கொடுக்கும்படி கேட்கும் போது படம் ஒரு சோகமான குறிப்பில் முடிகிறது. 
## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார். கண்ணதாசன் பாடல்களை இயற்றினார்.

## சான்றாதாரங்கள்

## வெளி இணைப்புகள்
* 

பகுப்பு:1975 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:ஜெயலலிதா நடித்த திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:சச்சு நடித்த திரைப்படங்கள்
பி. சாந்தகுமாரி

**பி. சாந்தகுமாரி** என அழைக்கப்படும் **பூவுலதாசு சாந்தகுமாரி** (*P. Santhakumari*, 17 மே 1920 – 16 சனவரி 2006) தெலுங்கு, தமிழ், இந்தி மொழித் திரைப்படங்களில் நடித்த தென்னிந்திய நடிகையாவார். ஏறத்தாழ 50 ஆண்டு காலத்திற்கு திரைப்படங்களில் நடித்தார். தெலுங்கு, தமிழ்த் திரைப்பட இயக்குனரான பி. புல்லையா சாந்தகுமாரியின் கணவராவார். 

## பிறப்பும் தொடக்க வாழ்வும்
சுப்பம்மா எனும் இயற்பெயரைக் கொண்ட சாந்தகுமாரி, கடப்பா எனும் மாவட்டத்தில் நடுத்தரக் குடும்பம் ஒன்றில் சீனிவாசராவ், பெட்ட நரசம்மா ஆகியோருக்குப் பிறந்தவர். தந்தை ஒரு நடிகர், தாயார் கருநாடக இசைப் பாடகி. சிறு வயதிலேயே சாந்தகுமாரிக்கு இசைப் பயிற்சி வழங்கப்பட்டது. கடப்பையில் நான்காம் பாரம் வரை தனது பள்ளிப் படிப்பை முடித்தார். கருநாடக  இசையில் மேலும் பயிற்சி பெறுவதற்காக 1934 இல் சென்னை வந்தார். பேராசிரியர் சாம்பமூர்த்தியிடம் மாணவியாகச் சேர்ந்து வாய்ப்பாட்டும் வயலின் வாசிப்பும் கற்றார். அப்போது சக மாணவியாக இருந்தவர் டி. கே. பட்டம்மாள் ஆவார். 

தனது 13ஆவது வயதில் கருநாடக இசையில் வாய்ப்பாட்டு, வயலின் வாசிப்பில் தேர்ச்சி பெற்றார். தனது 15ஆவது வயதில், தென்னிந்தியா முழுவதும் இசைக் கச்சேரிகளை செய்ய ஆரம்பித்தார். 16-வது அகவையில் அனைத்திந்திய வானொலியில் பாடகியானார். சென்னையில் வித்தியோதயா பள்ளியில் இசையாசிரியராக சேர்ந்தார். வானொலியில் இசையமைப்பாளர் எஸ். இராஜேசுவரராவ் உடன் இணைந்து பாடினார். கச்சேரி ஒன்றில் சாந்தகுமாரியை சந்தித்த பி. வி. தாஸ் எனும் இயக்குநர், மாயா பஜார் அல்லது சசிரேகா பரிணயம் (1936) என்ற தெலுங்குத் திரைப்படத்தில் நடிக்க வைத்தார் அடுத்த ஆண்டில் பி. புல்லையா தயாரித்த சாரங்கதாரா திரைப்படத்தில் நடித்தார். அதே ஆண்டில் புல்லையாவைத் திருமணம் செய்து கொண்டார்.

## திரைத்துறைக்கான பங்களிப்புகள்
திரைப்படங்களில் தாய் வேடமேற்று நடிப்பதில் புகழ் பெற்றிருந்தார். திரைப்படங்களில் சாந்தகுமாரியின் மகனாக நடித்த நடிகர்கள், திரைப்படத்திற்கு வெளியே இயல்வாழ்விலும் 'மம்மி' (அம்மா) என இவரை அழைத்தனர்.  

இருவரும் இணைந்து பத்மசிறீ பிக்சர்சு என்ற நிறுவனத்தை ஆரம்பித்து (பத்மா என்பது இவர்களின் மகளின் பெயர்) பல வெற்றிப் படங்களைத் தயாரித்தனர். சாந்தகுமாரி கதாநாயகியாகவும், துணை நடிகையாகவும் ஏறத்தாழ 250 திரைப்படங்களில் நடித்தார்.  அவற்றுள் 60 தமிழ்த் திரைப்படங்கள் அடங்கும்.

## பாடலாசிரியராகவும், இசையமைப்பாளராகவும்
திரைப்பட நடிப்பிலிருந்து விலகிய பிறகு, பக்திப் பாடல்களை எழுதுவதிலும், அவற்றிற்கு இசையமைப்பதிலும் ஈடுபட்டார். இப்பாடல்களை பாலமுரளிகிருஷ்ணா பாடினார்.

## பெற்ற விருதுகளும், சிறப்புகளும்
*  தெலுங்குத் திரைப்படத்துறைக்கான சிறப்பான பங்களிப்பிற்காக, இரகுபதி வெங்கையா விருது (1999); வழங்கியது: ஆந்திர அரசாங்கம்
 
### நடித்த தமிழ்த் திரைப்படங்களின் பட்டியல்
# பக்த ஜனா (1948)
# அம்மா (1952)
# பொன்னி (1953)
# மனம்போல் மாங்கல்யம் (1953)
# பெண்ணின் பெருமை (1956)
# பொம்மை கல்யாணம் (1958)
# சாரங்கதாரா (1958)
# கலைவாணன் (1959)
# நெஞ்சில் ஓர் ஆலயம் (1962)
# சிவந்த மண் (1969)
# வசந்த மாளிகை (1972)
# பிரியாவிடை (1975)

## மேற்கோள்கள்

## வெளி இணைப்புகள்
* - பிரியாவிடை (1975) படத்தில் சாந்தகுமாரி பாடிய பாடல்
* - பக்த ஜனா (1948) திரைப்படத்தில் சாந்தகுமாரி பாடிய ஒரு பாடல்

பகுப்பு:1920 பிறப்புகள்
பகுப்பு:2006 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
தாமரைக்குளம் (திரைப்படம்)

***தாமரைக்குளம்***  1959 ஆம் ஆண்டு வெளியான இந்திய, தமிழ்த் திரைப்படமாகும். முக்தா சீனிவாசன் இயக்கத்தில் உருவான இத்திரைப்படத்தில் சௌகார் ஜானகி, வி. கோபாலகிருஷ்ணன், எம். ஆர். ராதா ஆகியோர் முக்கிய பாத்திரங்களில் நடித்திருந்தனர்.

## திரைக்கதைச் சுருக்கம்
கிராமத்திலிருக்கும் தாமரைக்குளத்தை அந்த ஊர் மக்கள் பயன்படுத்தக்கூடாதென ஒரு பேராசை பிடித்த ஜமீன்தார் தடை விதிக்கிறார். செல்லையா என்ற இளைஞனின் தலைமையில் அந்த ஊர் மக்கள் கிளர்ந்தெழுந்தனர். தனது நண்பன் சேகரிடம் உதவி பெறுவதற்காகச் செல்லையா சென்னைக்குச் செல்கிறான்.கதாநாயகி கடத்தப்படுவது, சேகர் கொலை செய்யப்படுவது போன்ற பல சிக்கல்களும், குழப்பங்களும் ஏற்படுகின்றன. இவற்றையெல்லாம் செல்லையாவும் ஊர் மக்களும் எவ்வாறு முறியடிக்கிறார்கள் என்பதே மீதிக் கதையாகும்.

## நடிகர்கள்
தி இந்து நாளிதழிலிருந்து எடுக்கப்பட்ட பட்டியல்.

* சௌகார் ஜானகி
* வி. கோபாலகிருஷ்ணன்
* எம். ஆர். ராதா
* என். என். கண்ணப்பா
* கே. சாரங்கபாணி
* வி. எஸ். ராகவன்
* எஸ். ஏ. அசோகன்
* காகா இராதாகிருஷ்ணன்
* எஸ். என். லட்சுமி
* பத்மினி பிரியதர்சினி
* நாகேஷ்

## தயாரிப்பு விபரம்
கல்யாணி பிக்சர்ஸ் என்ற நிறுவனத்தின் வெளியீடான *தாமரைக்குளம்* திரைப்படத்தை கதாசிரியர் எஸ். ஆர். நடராஜனும், ஒளிப்பதிவாளர் எஸ். ஆர். வீரபாகுவும் கூட்டாகத் தயாரித்தனர். முக்தா சீனிவாசன் திரைப்படத்தை இயக்கினார். மயிலாப்பூரில் நடைபெற்ற நாடகமொன்றை சீனிவாசன் பார்த்திருந்தார். அந்நாடகத்தில் நடித்த நாகேஷின் நகைச்சுவை நடிப்பு சீனிவாசனுக்குப் பிடித்திருந்தது. ஆகவே தாமரைக்குளம் படத்தில் நகைச்சுவைப் பாத்திரத்தில் நாகேஷை அறிமுகம் செய்தார். இந்தப் படத்தில் நடித்ததற்காக நாகேஷுக்கு ₹2500 ஊதியம் கொடுக்கப்பட்டது. இதுவே நாகேஷுக்கு திரைப்பட அறிமுகமாகவும் அமைந்தது. எஸ். எம். ராம்குமார், காமேஸ்வரன் ஆகியோர் நடன ஆசிரியர்களாகப் பணியாற்றினார்கள். தற்போது மூடப்பட்டுவிட்ட கோல்டன் கலையகத்தில் இத்திரைப்படம் படமாக்கப்பட்டது.

## பாடல்கள்
இத் திரைப்படத்துக்கு இசையமைத்தவர்கள்: ஹெச். பத்மநாப சாஸ்திரி, டி. ஏ. மோதி ஆகியோர். பாடல்களை இயற்றியவர் முகவை ராஜமாணிக்கம்.
பின்னணி பாடியவர்கள்: பி. சுசீலா, டி. ஏ. மோதி, பி. லீலா, சீர்காழி கோவிந்தராஜன், எஸ். சி. கிருஷ்ணன், ஏ. பி. கோமளா, *நெல்லூர்* ஜானகி ஆகியோர்.

## வரவேற்பு
பெரும்பாலும் உணர்ச்சி மயமான நீண்ட வசனங்கள் பேசும் சிவாஜி கணேசனின் திரைப்படங்கள் போன்ற படங்கள் வெளி வந்த ஒரு கால கட்டத்தில் இடதுசாரி கருத்துகளைக் கொண்ட இத்திரைப்படம் அவ்வளவாக அக்கால இரசிகர்களைக் கவரவில்லை என திரைப்பட ஆய்வாளர் ராண்டார் கை கருத்துத் தெரிவித்துள்ளார். ஆனால் சிறந்த நகைச்சுவை நடிகரான நாகேஷை திரையுலகுக்கு அறிமுகம் செய்த படம் என்ற வகையிலும், பின்னர் வெற்றிப் படங்களைத் தந்த முக்தா சீனிவாசனின் ஆரம்ப காலப் படம் என்ற வகையிலும் இத்திரைப்படம் நினைவு கூரத்தக்கது எனவும் ராண்டார் கை கூறியுள்ளார்.
இந்தத் திரைப்படத்தில் நாகேஷின் நடிப்பை *ஆனந்த விகடன்* இதழ் கடுமையாக விமர்சனம் செய்திருந்தது.

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:முக்தா சீனிவாசன் இயக்கிய தமிழ்த் திரைப்படங்கள்
பிரதிவாதி பயங்கரம் அண்ணங்காச்சாரி

**பிரதிவாதி பயங்கரம் அண்ணன்** (Prathivadhi Bhayankaram Annan) வைணவ சமய குருவும், தமிழ் மற்றும் சமசுகிருத மொழி அறிஞரும் ஆவார். இவர் சமசுகிருத மொழியில் இயற்றிய வெங்கடேச சுப்ரபாதம் இசைச் செய்யுள், திருப்பள்ளியெழுச்சியின் போது திருமலை உள்ளிட்ட அனைத்து பெருமாள் கோயில்களிலும் இன்றளவும் பாடப்படுகிறது.

[250px|பிரதிவாதி பயங்கரம் அண்ணன் இயற்றிய [வெங்கடேச சுப்ரபாதம்|வெங்கடேச சுப்ரபாதத்தின் தமிழ் வடிவம்; எம். எஸ். சுப்புலட்சுமி குரலில் ஒலிக்கீற்று|thumb|right]]

பிரதிவாதி பயங்கரம் அண்ணன், கி பி 1361இல் காஞ்சிபுரத்தில் பிறந்தவர். இவரின் இயற்பெயர் **ஹஸ்திகிரிநாதர்** ஆகும். மணவாளமாமுனிகளின் நேரடிச் சீடராக இருந்தவர். இவர் இராமானுசர் ஏற்படுத்திய 74 சிம்மாசனாதிபதிகளில் (இராமானுசர் தேர்ந்தெடுக்கப்பட்ட 74 சிறப்புச் சீடர்கள்) ஒருவரான முடும்பை நம்பி என்பவரின் வம்சத்தில் பிறந்தவர் என்று நம்பப்படுகிறது.

வைண சமயத்தை வளர்ப்பதற்காக இராமானுசர் நியமித்த 74 சிம்மாசனாதிகளில் ஒருவரான முடும்பை நம்பியின் வழித்தோன்றலில் பிறந்தவர் பிரதிவாதி பயங்கரம் அண்ணன். பின்னர் வேதாத தேசிகரின் மகன் நயன வரதாச்சாரியின் சீடராக மாறியவர். இவர் புகழ் பெற்ற வைணவ ஆன்மிகச் சொற்பொழிவாளரும், எழுத்தாளுரும், புலவரும், விளக்க உரையாசிரியரும் ஆவார்.

## மேற்கோள்கள்

## வெளி இணைப்புகள்

* பிரதிவாதி பயங்கரம் அண்ணங்காச்சாரி குறித்து தினமலர் எழுதிய கட்டுரை

பகுப்பு:இந்து சமயப் பெரியார்கள்
பகுப்பு:வைணவ அடியார்கள்
பகுப்பு:வைணவ உரையாசிரியர்கள்
பகுப்பு:காஞ்சிபுரம் மாவட்ட மக்கள்
பகுப்பு:ஒலிக்கோப்பு உள்ள கட்டுரைகள்
பகுப்பு:பதினைந்தாம் நூற்றாண்டு இறப்புகள்
பகுப்பு:தமிழ்நாட்டு இசைக்கலைஞர்கள்
சிகா சர்மா

**சிகா சர்மா**  (*Shikha Sharma* 19 நவம்பர் 1958) வங்கி நிருவாகி ஆவார்.  இந்தியாவின் தனியார் வங்கிகளின்  மூன்றாவது  பெரிய வங்கியான ஆக்சிஸ் வங்கியின் தலைவரும் மேலாண்மை இயக்குநரும் ஆவார்.

## இளமைக் காலம்

சிகா சர்மாவின் தந்தை படை அதிகாரியாகப் பணி புரிந்ததால் பல ஊர்களுக்குச் சென்றார். எனவே அந்த ஊர்களில் இருக்கும் பள்ளிகளில் சிகா சர்மா கல்வி கற்றார். பின்னர் தில்லியில் உள்ள சிறீராம் பெண்கள் கல்லூரியில் பொருளியலில் இளங்கலைப் படிப்பும்  ஆமதாபாத் இந்தியன் மேலாண்மை நிறுவனத்தில் எம்பிஏ படித்தும் பட்டம் பெற்றார். மென்பொருள் தொழில் நுட்பத்தில் முதுகலைப் பட்டமும் இவர் பெற்றார்.

## பணிகள்

* 1980 ஆம் ஆண்டில் ஐசிஐசிஐ வங்கியில் பணியில் சேர்ந்தார். 
* 1992 இல் ஐசிஐசிஐ செக்குரிடீஸ் குழுமத்தைத் தொடங்கினார்.
* ஐசிஐசிஐ புருடென்சியல் வாணாள் காப்பீட்டுக் கழகத்தில் இயக்குநராக  2009 வரை பொறுப்பில் இருந்தார்.
* 2009 சூன் முதல் ஆக்சிஸ் வங்கியின் மேலாண்மை இயக்குநராகவும் முதன்மைச் செயல் அதிகாரியாகவும் இருந்து வருகிறார்.

## மேலும் பார்க்க
http://economictimes.indiatimes.com/markets/expert-view/we-need-to-make-sure-that-customers-are-not-starved-of-daily-cash-needs-shikha-sharma/articleshow/55327960.cms
## சான்றாவணம்

பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:வாழும் மக்கள்
பகுப்பு:1960 பிறப்புகள்
பகுப்பு:1958 பிறப்புகள்
சுலைமான் மலைத்தொடர்

**சுலைமான் மலைத்தொடர்** (*[[ஆங்கிலம்]]: Sulaiman Mountains; [[பஷ்தூ மொழி|பஷ்தூ]]: د كسي غرونه‎; [[பலூச்சி மொழி|பலூச்சி]]/[[உருது]]/[[பாரசீக மொழி|பாரசீகம்]]: کوه سليمان அல்லது *'கோ-இ சுலைமான்*' Kōh-e Sulaymān*), இந்து குஷ் மலை அமைப்புகளில் தெற்கில் நீண்டுள்ள இது, ஜாபுல் (*Zabul*), கந்தகார், மற்றும் ஆப்கானித்தான் பகுதியில் அமைந்துள்ள 'லொயா பாகிடா' (*Loya Paktia*), மற்றும் தெற்கு நடுவண் நிர்வாகத்தின் பழங்குடிப் பகுதிகளான தெற்கு வசீரிஸ்தான் மற்றும் அதன் எல்லைப் பகுதியிலுள்ள 'தேரா இசுமாயில் கான்' (*Frontier Region Dera Ismail Khan*), பலூசிஸ்தான் பெரும்பாலான பகுதியிலும், பஞ்சாப் மற்றும் பாக்கித்தானின் வடமேற்கு எல்லைப்புற மாகாணத்தில் சில பகுதியிலும் இம்மலைத் தொடர் வியாபித்துள்ளது. சுலைமான் மலைத்தொடர் ஈரானியப் பீடபூமியின் கிழக்கு விளிம்பில் இருந்து சிந்து ஆற்றுப் பகுதியில் இந்தியத் துணைக்கண்டம் பிரிகிறது. 6,000 மீட்டர் (20,000 அடி) உயரத்துக்கு நீண்டுள்ள இந்த மலைத்தொடரின் வடக்கேயுள்ள மத்திய இந்து குஷ் மலையின் வறண்ட உயர்நிலங்கள் இதன் எல்லையாக உள்ளன.

## பின்புலம்
தேரா இசுமாயில் கான் எல்லைப் பகுதியில், சுலைமான் மலைத்தொடரின் உயர்ந்த சிகரமான 'தக்த்-இ-சுலைமான்' (*Takht-e-Sulaiman*) அல்லது "சாலமன் சிம்மாசனம்" (*Throne of Solomon*) எனப்படும் சிகரம் உள்ளது. இதன் உயரம், 3.487 மீட்டர் (11,440 அடி) ஆகும். மேலும், இதன் மிக அதிகப்படியான உயரம் கொண்ட சிகரம், 3.578 மீட்டர் (11,739 அடி) ஆகும், இது குவெட்டா நகரத்தின் அருகேயுள்ள 'சர்குன் கர்' (*Zarghun Ghar*) பகுதியில் உள்ளது. அதே வேளையில் இரண்டாவது மிக உயர்ந்த பகுதியாக 'ஜியாரத் மாவட்டத்திலுள்ள (*Ziarat District*) கிலாபத் குன்று என்னுமிடத்தில் 3.475 மீட்டர் (11,401 அடி) உயரம் கொண்ட இப்பிராந்தியச்  சூழலில், பெருமளவில் பிரபலமான 'சுனிபெருஸ் மக்ரோபோடா' (* juniperus macropoda*) எனும் புதர்த் தாவரக் காடுகள் காணப்படுவது குறிப்பிடத்தக்கது. பாக்கித்தானின் பலூசிஸ்தான், பஞ்சாப்புக்கும், இடையில் சுமார் 200 மைல்கள் தூரத்திற்கு வடக்கிலிருந்து தெற்காக நீண்டுள்ள இந்த மலைத்தொடரின் வடகோடியில் தக்த்-இ-சுலைமான் மலைமுகடுகள் இரட்டைச் சிகரமாக உள்ளது. அச்சிகரங்களின் உயரம் முறையே 11,070 அடியும், மற்றொன்று 11,300 அடிகளும் கொண்டதாகும்.

## நிலவியல்
சுலைமான் மலைத்தொடரின் வரம்பானது, ஆப்கானித்தானின் ஒரு வரலாற்று மற்றும் கலாச்சார பிராந்தியமான  லொயா பக்டியாவின் (*Loya Paktia*) வடக்கில் சென்று பக்டியா (*Paktia*) மாகாணத்தையும், மற்றும் வடகிழக்கில் கார்டெஸ் (*Gardez*) ஸ்பின் கர் (*Spin Ghar*) வரம்பையும் சந்திக்கிறது. மேலும் இம்மலை நெடுக்கம் வடமேற்கில் பக்டியா மாநிலத்தில் ஊடுருவி, இந்து குஷ் மலைத் தொடரின் மேற்கேயுள்ள பாபா மலைத்தொடர் (*Koh-i-Baba*) வரம்பை தழுவியுள்ளது. கிழக்கே, பஞ்சாபின் தேரா காஜி கான் மாவட்டத்துக்குள் நுழைந்த சுலைமான் மலைத்தொடர், வடமேற்கு எல்லைப்புற மாகாணமாக உள்ள தேரா இசுமாயில் கான், மற்றும் மற்றும் பஞ்சாப் Rajanpur ராஜன்பூர் மாவட்டத்தின் மிதன்கோட் (*Mithankot*) எனும் நகரின் அருகே சிந்து ஆற்றை நெருங்கியுள்ளது. இந்த மலையின் கிழக்கு சரிவுகளில் சிந்து நதி மிகவும் விரைவில் விலகிவிட்டாலும், அனால், மேற்கு நோக்கிய மலைத்தொடர் காந்தகாரின் தென்மேற்குப் பகுதியில் உள்ள எல்மண்டு மற்றும் சிச்தான் அற்று வடிநிலப் (*Sistan Basin*) பகுதியில் படிப்படியாக குறைகிறது.

## சான்றாதாரங்கள்

பகுப்பு:மலைத் தொடர்கள்
பகுப்பு:ஆசிய மலைத்தொடர்கள்
பலைக்கீரை

**பலைக்கீரை** (*Holostemma*) இது ஒரு பூக்கும் தாவர இனத்தைச் சார்ந்த அசுகலிபிடோ (Asclepiadoideae) குடும்பத்தில் காணப்படும் தாவரம் ஆகும். ஆனாலும் அபோசினேசிசு (Apocynaceae) என்ற குடும்பத்தைச் சார்ந்ததாகவும் கருதப்படுகிறது. 1810 ஆம் ஆண்டுலேயே இத்தாவரம் பற்றி விளக்கப்பட்டுள்ளது. இத்தாவரம் ஆசியப்பகுதியில் அமைந்துள்ள சீனா, இந்தியா, பாகிசுதான், இலங்கை, மியான்மர் மற்றும் தாய்லாந்து போன்ற நாடுகளில் பரவியுள்ளது.

## மேற்கோள்கள்

பகுப்பு:சீனத் தாவரங்கள்
மன்சுதே கலைக் குழு

**மன்சுதே கலைக்குழு **  *(Mansudae Art Troupe)* என்பது வட கொரிய இசைக் கலைஞர்களின் குழுவாகும். இது இசைக்கூத்துகளையும் இசையையும் நடனச் சுற்றுகளையும் நிகழ்த்துகிறது.

இது 1969 செப்டம்பர் 27 இல் உருவாகிய **நடுவண் கலைக் குழுவின்** வழித்தோன்றலாக்க் கருதப்படுகிறது. ஆனால், கொரிய நடுவண் செய்தி முகமையின்படி, "இதன் முன்னமைப்பு **பியோங்யாங் கலைக் குழு** ஆகும். இது வட கொரிய நாட்காட்டியின்படி யூச்சே 35 இல்(1946) உருவாகியது".

மன்சுதே கலைக் குழு உலகின் 50 நாடுகளில் முற்போக்கு மக்களின் நட்புறவாகச் சென்று  700 தடவைக்கும் மேலாக கலை நிகழ்ச்சிகளை நட்த்தியுள்ளது. இது கொரியப் புரட்சி இசைக்கூத்தான * [[பூக்காரச் சிறுமி]]* (1972) உருவாக்குவதில் முதன்மையான பாத்திரம் வகித்துள்ளது  இதை மேலும்  1,300 தடவை நடத்தியுள்ளது. இக்குழு  "துறக்கப் பாடல் (Song of Paradise)" (1976)  340 முறை பாடியுள்ளது.

இக்குழு 1500 பாடல்களையும் 500 கருவியிசைக் கோவைகளையும் உருவாக்கியுள்ளது. இது  கிம் Il-சங் ஆணை விருதை  1972 இல் பெற்றுள்ளது.

## மேலும் காண்க
* வாங்கியேசன் மெல்லிசைக் குழு 
* வட கொரிய இசை
* வட கொரியப் பண்பாடு

## வெளி இணைப்புகள்

* 
* 
* 
* 
* 
* 

## மேற்கோள்கள்

பகுப்பு:வட கொரிய இசைக் குழுக்கள்
ஆத்து சங்கலை

**ஆத்து சங்கலை** (*HYDNOCARPUS ALPINA*) இது ஒரு அசாரியே (Achariaceae) குடும்பத்தைச் சார்ந்த பூக்கும் தாவரம் ஆகும். இத்தாவரம் அழிவு நிலையில் உள்ள மூலிகைத்தாவரம் ஆகும். இவை சீனா, லாவோஸ் மற்றும் வியட்நாம் போன்ற நாடுகளில் காணப்படுகிறது.

## மேற்கோள்கள்

* World Conservation Monitoring Centre 1998.  ''Taraktogenos annamensis''. 2006 IUCN Red List of Threatened Species.   Downloaded on 23 August 2007.

பகுப்பு:மூலிகைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
இசாத் உசேன்

**இசாத் உசேன்** ( Ishaat Hussain  2, செப்டம்பர் 1947) இந்தியத் தொழிலதிபர் ஆவார். 1983 முதல் டாட்டா குழுமத்தில் பல்வேறு பொறுப்புகளை வகித்து வருகிறார்.

## இளமைக்காலம்

பள்ளிப் படிப்பை டூன் பள்ளியில் முடித்த இசாத் உசேன் தில்லி சுடீபன் கல்லூரியில் பொருளியல் கல்வி படித்து பட்டம் பெற்றார். பின்னர் இங்கிலாந்து மற்றும் வேல்சுவில் பட்டைய  கணக்காயர் பட்டம் பெற்றார்.

## பணிகள்

* 1981 ஆம் ஆண்டில் இந்தியன் டியூப் குழுமத்தில் வாரிய உறுப்பினர் ஆனார்.
* டாடா சன்ஸ் நிறுவனத்தில் 1999 இல் சேர்ந்தார். 
* டாடா குழுமத்தைச் சேர்ந்த இசாத் உசேன்  மும்பை சந்தைக் கட்டுப்பாட்டு நிறுவனமான செபியில் உறுப்பினராக இருந்தார்.
* இந்தியத் தொழில் கூட்டமைப்பிலும் உறுப்பினராக உள்ளார்.
* மேலும் வோல்டாஸ் மற்றும் டாடா ஸ்கை ஆகிய நிறுவனங்களின் தலைவராக உள்ளார்.
* டாடா கன்சல்டன்சி சர்வீசஸ் நிறுவனத் தலைவராக நவம்பர் 2016 இல் பதவி நியமனம் பெற்றார்.

## சான்றாவணம்

பகுப்பு:இந்தியத் தொழிலதிபர்கள்
தென்கொரியப் பண்பாடு

நிகழ்காலத் **தென்கொரியப் பண்பாடு ** (culture of South Korea)* என்பது மரபான கொரிய நாடோடி இனக்குழுக்களில் நிலவிய மரபுவழிக் [[கொரியப் பண்பாடு|கொரியப் பண்பாட்டில்]] இருந்து உருவாகி வளர்ந்ததாகும். பல்லாயிரம் ஆண்டுகளாக சீனத் தாக்கம் பெற்றிருந்த தென்கொரியா 1948 கொரியப் பிரிவினைக்குப் பிறகு  வட கொரியாவில் இருந்து பிளவுபட்டு தனது தனித்த பண்பாட்டுத் தடவழியைப் பின்பற்றலானது. தென்கொரியாவின், குறிப்பாக, சீயோலின் தொழில்மயமாக்கமும்  நகரமயமாக்கமும், கொரியர்களின் வாழ்வில் பெருத்த மாற்றத்தை ஏற்படுத்தின. மாறிவரும் தென்கொரியாவின் பொருள் வளமும் வாழ்க்கை முறைமையும் பெரிய நகரங்களில் மக்கள்தொகைப் பெருக்கத்தையும் ஊரகங்களில் மக்கள்தொகை வீழ்ச்சியையும் ஏற்படுத்தின. கூட்டுக் குடும்ப வாழ்முறை  தகர்ந்து தனிக்கருக் குடும்ப வாழ்முறை உருவாகியது .

==இலக்கியம்==
இருபதாம் நூற்றாண்டுக்கு முன்பு கொரிய இலக்கியம் சீனச் செவ்வியல் இலக்கியத் தாக்கமுற்றதாக இருந்தது. சீன எழுத்து வடிவமும் ஆயிரம் ஆண்டுகளாக பரவலாகக் கொரியர்களால் பயன்படுத்தப் பட்டது. புத்தியல் இலக்கியம் ஆங்குல் மொழி வளர்ச்சியோடு பின்னிப்பிணைந்த தாகும். இம்மொழி மேல்தட்டு மக்களிடம் இருந்து கல்வி எளிய மக்களிடமும் பெண்களிடமும் பரவிட வழிவகுத்தது. ஆங்குல் 19 ஆம் நூற்றாண்டின் இரண்டாம் அரைப்பகுதியில் கொரிய இலக்கியத்தில் ஓங்கலான நிலை அடைந்த்து. இதனால் கொரிய இலக்கியம் வேகமாக வளரலானது. *சின்சோசியோல்'' என்பன ஆங்குல் மொழியில் எழுதப்பட்ட புதினங்கள் ஆகும்.

## மேற்கோள்கள்

## வெளி இணைப்புகள்
* OhmyNews
* The Korean Movie Database
பில்ஹணன் (கவிஞர்)

**பில்ஹணர்** (Bilhana)  11ஆம் நூற்றாண்டின் காஷ்மீரின் காதல் கவிஞர் ஆவார். **சௌரபாஞ்சசிகா** எனும் காதல் கவிதையால் உலகம் முழுவதும் அறியப்பட்டவர்.

இந்தியாவின் தொன்மை வரலாற்றின் படி, காஷ்மீரப் பண்டிதரான பில்ஹணர், காஷ்மீர மன்னர் மதனபீராமாவின் மகள் யாமினிபூர்ணதிலகத்துடன் இரகசியக் காதல் கொண்டார்.
இவர்களது இரகசியக் காதல் வெளிப்பட்டதால், காஷ்மீர மன்னரின் ஆணைப்படி, பில்ஹணர் சிறையில் அடைக்கப்பட்டார். இரகசியக் காதல் வழக்கு முடிந்து தீர்ப்பு வெளியாகும் வரை சிறையில் இருந்தவாறே, பில்ஹணர் ஐம்பது பத்திகள் கொண்ட *சௌரபாஞ்சாசிகா*   எனும் காதல் கவிதை நூலை சமசுகிருத மொழியில் எழுதினார்.

தீர்ப்பின் பின்னர் இவர் மன்னரால் கொலையுண்டாரா? அல்லது நாடு கடத்தப்பட்டாரா? என்ற விவரம் அறியப்படவில்லை.
இருப்பினும் இவரது காதல் கவிதைகள் இந்தியா முழுவதும் பல வடிவங்களில் வாய்மொழி மூலம் அறியப்படுகிறது. 
காஷ்மீரி மொழியில் வெளியாகியுள்ள இவரது காதல் கவிதையின் முடிவு சரியாகக் குறிப்படாத நிலையில், தென்னிந்தியாவில் இவரது காதல் கவிதை இன்பகரமாக முடிவடைகிறது.

பில்ஹணரின் *சௌரபாஞ்சசிகா*  எனும் காதல் கவிதை நூல் 1848இல் பிரெஞ்சு மொழியில் வெளியானது.   *எட்வர்டு பௌஸ் மதர்ஸ்*  (Edward Powys Mathers)  எனும் ஆங்கில எழுத்தாளர்,  **சௌரபாஞ்சசிகா**  நூலை ஆங்கிலத்தில்   *கருப்பு செண்டிகைப்பூக்கள்*  (Black Marigolds) எனும் தலைப்பில் மொழிபெயர்த்துள்ளார்.   என்பவரால் *கருப்பு செண்டிகைப்பூக்கள்*  (Black Marigolds) எனும் பெயரில்  ஆங்கிலத்தில் மொழிபெயர்க்கப்பட்டது.

## தொன்மக் கதை
காஷ்மீர மன்னரின் மகளான யாமினிபூர்ணதிலகத்துடன் கொண்ட இரகசியக் காதல் கொண்டார் பில்ஹணர் எனும் கவிஞர். இக்காதலை அறிந்த காஷ்மீர மன்னர், பில்ஹணரை சிறையில் அடைத்தார். சிறையில் பில்ஹாணர் *சௌரபாஞ்சசிகா*  எனும் ஐம்பது பத்திகள் கொண்ட காதல் கவிதை நூலை இயற்றினார்.

பின்னர் பில்ஹணர் காஷ்மீரை விட்டு நாடு கடத்தப்பட்டார். பின்னர்  பில்ஹணர் மதுரா, கன்னோசி, பிரயாகை, வாரணாசி, சோமநாதபுரம், துவாரகை, கல்யாண் மற்றும் இராமேஸ்வரம் போன்ற புனிதத் தலங்களுக்கு தீர்த்த யாத்திரை சென்றார். பில்ஹணர் கல்யாண்  நகரத்திற்கு மீண்டும் வந்த போது, மேலைச் சாளுக்கியப் பேரரசர் பில்ஹணரை தனது அரசவைப் புலவராகக் கொண்டார். இதனால் மனம் மகிழ்ந்த பில்ஹணர் மன்னரைப் பாராட்டும் விதமாக *விக்கிரமாங்கதேவ சரிதம்*   எனும் நூலை ஆக்கினார்.

## திரைப்படங்களில் பில்ஹணர்
திரைப்படங்களில் பில்ஹாணவின் காதல் வாழ்க்கை குறித்து தமிழில் 1948ஆம் ஆண்டில் இரண்டு திரைப்படங்கள் வெளிவந்துள்ளது.
* பில்ஹணா - 1948
* பில்ஹணன் - 1948

## மேற்கோள்கள்

* Introduction to *The Secret Delights of Love*, Peter Pauper Press (1966).

## வெளி இணைப்புகள்
* Black Marigolds, at sacred-texts.com
*The Caurapâñcâśikâ (The Love-Thief) Poesy rendering into English 2013

பகுப்பு:ஜம்மு காஷ்மீர் மக்கள்
பகுப்பு:இந்தியக் கவிஞர்கள்
பகுப்பு:சம்மு காசுமீரின் வரலாறு
பகுப்பு:சமசுகிருத அறிஞர்கள்